b'\n_START_ARTICLE_\n\xc4\x8cebelarstvo\n_START_SECTION_\n\xc4\x8cebelji pridelki\n_START_PARAGRAPH_\n\xc4\x8cebeljih pridelkov je veliko, med pomembnej\xc5\xa1imi pa so med, pelod, mati\xc4\x8dni mle\xc4\x8dek in propolis.\n_START_SECTION_\nMed\n_START_PARAGRAPH_\nGlavni \xc4\x8debelji proizvod je med. Med je hrana, po\xc5\xbeivilo ter zdravilo. Vrst medu je veliko, po celem svetu verjetno ve\xc4\x8d kot 20 tiso\xc4\x8d. Pri nas so med bolj znanimi gozdni, cvetli\xc4\x8dni, kostanjev, akacijev, \xc5\xbeajbljev, lipov son\xc4\x8dni\xc4\x8din in hojev med. Med so uporabljali \xc5\xbee v preteklosti in sodi med ena najstarej\xc5\xa1ih \xc4\x8dlove\xc5\xa1kih \xc5\xbeivil. Gr\xc5\xa1ki zdravnik Hipokrat je med \xc5\xbee pred 2500 leti uporabljal kot sestavino raznih zdravil.\n_START_SECTION_\nPelod\n_START_PARAGRAPH_\nCvetni prah (pelod) so drobna telesca, ki jih proizvedejo cvetni pra\xc5\xa1niki. \xc4\x8clove\xc5\xa1kemu telesu je koristen, saj prepre\xc4\x8duje morebitno pomankanje vitaminov, mineralov ter aminokislin. Jemljemo in kupujemo ga lahko v obliki kapsul, tablet ali pa kar v prahu. Cvetni prah se lahko pre\xc5\xbeve\xc4\x8di, zelo te\xc5\xbeko ga je pa raztopiti v teko\xc4\x8dini. A \xc4\x8de se ga dalj \xc4\x8dasa pusti namo\xc4\x8denega, lahko postane dobra osve\xc5\xbeilna pija\xc4\x8da. Nikoli pa se ga ne sme pregrevati, saj se s tem uni\xc4\x8dijo njegove zdravilne lastnosti.\n_START_SECTION_\nMati\xc4\x8dni mle\xc4\x8dek\n_START_PARAGRAPH_\nMati\xc4\x8dni mle\xc4\x8dek je belkasta, mleku podobna teko\xc4\x8dina. Nastaja ko \xc4\x8debele delavke opravljajo nalogo dojilj. Nastaja v posebnih me\xc5\xa1i\xc4\x8dkih ob glavi, katera pozneje zakrnita. Na trgu je dostopen kot prehransko dopolnilo. Kupujemo ga v lon\xc4\x8dkih od 3 do 20 gramov in je v tej koli\xc4\x8dini tudi najkoristnej\xc5\xa1i. Hrani se ga pri temperaturi 0-5 \xc2\xb0C.\n_START_SECTION_\nPropolis\n_START_PARAGRAPH_\n\xc4\x8cebele iz propolisa gradijo obrambne zidove ob vhodu v panj, lepijo ter ma\xc5\xa1ijo razpoke, lakirajo notranjost panja, in z njimi balzamirajo trupla pobitih vsiljivcev, katerih zaradi velikosti ne morejo spraviti iz panja. Propolis je zelo mo\xc4\x8dan lokalni anestetik, mo\xc4\x8dnej\xc5\xa1i od kokaina in novokaina. Pospe\xc5\xa1uje celjenje ran in pomaga pri vnetjih.'